கேள்வி: மார்கழி நோன்பு - திருவாதிரை நோன்பு பற்றி நீங்கள் என்ன அறிந்துள்ளீர்கள்?
பதில்: திருவாதிரை நோன்பு என்பது திருவாதிரை (நட்சத்திரம்) நாளில் நோற்கும் ஒரு நோன்பாகும். இந்நோன்பு சிவனிற்கு மிகவும் உகந்தது. இதனை ஒட்டியே சிவபெருமானை ஆதிரையின் முதல்வன் என்றும் ஆருத்திரர் என்றும் கூறுவர். மார்கழித் திங்கள் திருவாதிரையை இறுதி நாளாகக் கொண்டு, பத்துத் திங்கள் திருவெம்பாவை நோன்பு நோற்கப்படுகின்றது. சில சிவன் கோவில்களில் பகல் திருவிழாவும், ஒன்பதாம் நாள் தேர்த்திருவிழாவும் அன்று பின்னிரவு விடியற்காலை வேளையில் நடராசப் பெருமானிற்கு சிறப்பு அபிஷேக ஆராதனைகள் நடைபெற்றுப் பத்தாம் நாள் ஞாயிறு உதயத்தில் ஆருத்திரர் தரிசனம் நடைபெறும். நோன்பைக் கடைப்பிடிப்போர் திருவாதிரை நாள் உண்ணாநோன்பு இருந்து மறுநாள் பாரயணஞ் செய்வர்.